cyanic-selkie/wikianc huggingface dataset:
Slaget om N’Djamena 2008
4. februar 2008: Allierte ankommer
Tusenvis av sivile flyktet fra byen, mange krysset over grensen og inn i Kamerun, mens utlendinger flykte ved hjelp av franske militærflygninger. Franskmennene regnet med at opprørsstyrkene vil angripe igjen, og fortsatte evakueringen. I mellomtiden ankom en større gruppe med soldater fra JEM-opprørerne fra Darfur, som hadde sendt styrker mot N'Djamena for å angripe opprørene fra Tsjad. Opprørsstyrkene sa at de hadde trukket seg tilbake før å møte disse styrkene, som kom fra nord. Sudans offisielle nyhetsbyrå meldte at Mohamed Abdallah, lederen for JEM ble drept i disse kampene med opprørsstyrkene utenfor hovedstaden.
Fransk involvering
Franske soldater evakuerte hundrevis av franske statsborgere og andre nasjonaliteter til Libreville i Gabon, mens hundrevis av andre kom under fransk militær beskyttelse ved fem samlingspunkter i N'Djamena. Dette inkluderte 103 FN hjelpearbeidere, fra 150 som var der totalt. Ifølge det franske militæret, evakuerte de 580 personer innen 3. februar, og 320 som ble flydd ut 4. februar. Frankrike meldte seg også frivillig til å evakuere President Déby, men det tilbudet ble avvist. Det var en mindre skuddveksling 2. februar mellom opprørsstyrker og franske soldater som bevoktet N'Djamena internasjonale lufthavn, som ble brukt av franskmennene til å evakuere folk, men som også huste fire militære helikoptre i bruk av tsjadiske regjeringsstyrker. Franske Mirage F1 gjennomførte rekognoseringsoppdrag over opprørernes posisjoner, men innen 3. februar var alle seks flyene som opererte fra N'Djamena flyttet til Libreville for sikkerhet. 4. februar returnerte to Mirage og fortsatte med rekognoseringen. Opprørerne påstod at disse flyene åpnet ild, men disse anklagene ble ikke bekrefet av andre kilder. Frankrike benektet at de deltok i noen kamphandlinger under slaget. 5. februar sa President Sarkozy at Frankrike var klare til å gripe militært inn, hvis det ble nødvendig. Frankrike innrømmet også at de hadde gitt regjeringen i Tsjad logistisk støtte og etteretningsdata under slaget.
Den franske avisen La Croix siterte franske diplomater og tjenestemenn 7. februar, som sa at franske offiserer hadde koordinert et angrep av tsjadiske regjeringsstyrker på opprørsstyrker i Massaguet 1. februar, sørget for informasjon om bevegelsene til opprørsstyrkene, levert forsyninger gjennom Libya, og sendt spesialstyrker for å slåss med opprørerne i hovedstaden. Bruken av spesialstyrker ble benektet på det sterkeste av den franske utenriksministeren Bernard Kouchner dagen etter.
Hydroleaceae
Hydroleaceae er en plantefamilie i ordenen Solanales innenfor den meget store kurvplante-kladen (Asteridae). Den har ikke fått noe norsk navn, og ingen arter vokser naturlig i den nordiske floraen.
Alejandro Falla
Alejandro Falla (født 14. november 1983) er en colombiansk tennisspiller. Han representerte landet sitt under Sommer-OL 2012 i London, der han ble utslått i første runde i singel.
Peter Shilton
Peter Leslie Shilton (født 18. september 1949 i Leicester) er en tidligere britisk fotballkeeper fra England. Han har rekorden i antall kamper spilt i engelsk ligasystem, men er likevel mest kjent for episoden i kvartfinalen under VM 1986 mot, der Diego Maradona scoret med hånden.
Peter Shilton spilte sin første ligakamp for Leicester City FC i sesongen 1965/66 som 16-åring. Han spilt ligafotball både på 1960-, 1970-, 1980- og 1990-tallet.
Han debuterte på i 1971, og spilte den siste i 1990 (bronsekampen i VM i Italia) nesten 41 år gammel. Til sammen spilte han 125 landskamper.
Ramzan Kadyrov
Kadyrov ble fungerende president 15. februar 2007 etter Alu Alkhanov, som da ble utnevnt til visejustisminister i Russland av president Vladimir Putin. 2. mars 2007 ble han erklært president av Tsjetsjenias nasjonalforsamling.
Kadyrov styrer Tsjetsjenia gjennom despotisme og undertrykking. Han er blitt kritisert av flere internasjonale organisasjoner for et bredt utvalg av brudd på menneskerettigheter. Human Rights Watch anser bortføring og tortur så utbredt at det utgjør forbrytelser mot menneskeheten. Han har stått for begrensning av offentlig liv for kvinner, og han har ledet utrensking av homoseksuelle. Ramzan Kadyrov har ofte blitt beskyldt for involvering i å kidnappe, henrette og torturere menneskerettsaktivister, kritikere og deres slektninger, både innenfor Tsjetsjenia, i andre regioner av Russland og utenlands, gjennom politisk bruk av politi og militære. Han skal også personlig ha deltatt ved tortur. Han benekter disse beskyldningene.
I 2017 innførte USA økonomiske sanksjoner mot Kadyrov. USA anklager Kadyrov blant annet for utenomrettslige henrettelser og tortur av fanger. 20. juli 2020 kunngjorde USA nye sanksjoner mot Kadyrov, hans kone og to døtre. Sanksjonene innebærer at de nektes innreise til USA.
Nye sanksjoner mot Kadyrov ble offentliggjort av amerikanske myndigheter 10. desember 2020.
Timesirkel
Timesirkelen til en himmelobjekt er storsirkelen gjennom objektet og himmelpolene. Den står vinkelrett på himmelekvator.
Titran
Titran er et fiskevær i Frøya kommune i Trøndelag og ligger lengst vest på øya Frøya. Stedet har vel 85 innbyggere (2019).
Stedet er fra gammelt av et tradisjonelt fiskevær med mottak og fabrikk for næringsmiddelindustri for videreforedling av hvitfisk. Det er også etablert et landbasert oppdrettsanlegg på stedet. Tidligere var været et av de viktigste i Midt-Norge med stor og god havn som til tider kunne huse mange titalls båter og hundrevis av fiskere.
Ved Titran kapell står en bauta til minne om Titran-ulykken i 1899, da 140 fiskere fra hele Midt-Norge omkom under uvær på havet. Titran er også åsted for landets første vindkraftverk. Første vindturbin satt i drift i 1986, den andre i 1989. En plan om å etablere en vindmøllepark på 50 møller er prosjektert, men ikke realisert.
På stedet ligger Stabben fort, som er rester av et kommandotårn og kanoner samt hundrevis av meter med underjordiske ganger, gravd ut og åpnet for publikum på 1990-tallet. Anlegget er en rest fra den tyske okkupasjonen og tyskernes Atlanterhavsvoll. Over 2,500 sovjetiske og serbiske krigsfanger bygde anlegget under krigen, og mange ligger begravd på stedet. De tyske okkupantene okkuperte samtidig de 15 husene som stod på Stabben, og familiene måtte finne andre steder å bo. Tyskerne forlot Stabben i 1944.
Vest for Titran, på et stort skjær står Norges høyeste fyr, Sletringen fyr, som er 45 meter høyt. Dagens fyr er et rødt støpejernsfyr ferdigstilt i 1923, men det første fyret på stedet ble bygd i 1899.
Montiniaceae
Montiniaceae er en plantefamilie i ordenen Solanales innenfor den meget store kurvplante-kladen (Asteridae). Den har ikke fått noe norsk navn, og ingen arter vokser naturlig i den nordiske floraen.
Telma Eid
Telma Eid (født 20. mars 1998) er en norsk friidrettsutøver som representerer Søndre Land IL. Hun konkurrerer hovedsakelig i mangekamp, og vant femkamp under NM i mangekamp innendørs 2020 og sjukamp under NM i mangekamp 2020.
2014
Under NM i mangekamp 2014 kom hun på fjerdeplass i J16-klassen.
2015
Hun kom på andreplass i tresteg i J17-klassen under UM innendørs 2015, og hun kom på fjerdeplass i lengdehopp og sjetteplass på 60 meter hekk. I mai deltok hun i NM i mangekamp 2015, og fikk der bronse i J17-klassen. Hun ble tatt ut til å delta i Nordisk juniormesterskap i mangekamp 2015 i Danmark, og kom der på 12.-plass i U18-klassen med ny personlig rekord på 4496 poeng. Under Junior-NM i friidrett 2015 deltok hun i U20-klassen, og fikk der sjetteplass i lengdehopp og åttendeplass i høydehopp som beste resultat. Hun fikk to medaljer under Ungdomsmesterskapet i friidrett 2015 - sølv i tresteg og bronse i høydehopp, i J17-klassen.
2016
Eid fikk én medalje under UM inne 2016 - hun fikk bronse i høydehopp. Under NM i friidrett innendørs 2016 kom hun på femteplass i høydehopp uten tilløp og 14.-plass i lengdehopp uten tilløp i juniorklassen. Hun deltok også på 60 meter, men ble der slått ut i forsøksheatet der hun løp på 8,31 sekunder.
Utendørs kom hun på tredjeplass på 100 meter i seniorklassen under Østlandsmesterskapet 2016. Under Junior-NM i friidrett 2016 kom hun på 12.-plass i høydehopp, men ble slått ut i forsøksheatene på 100 og 200 meter. Hun deltok i J18/19-klassen under Ungdomsmesterskapet i friidrett 2016, og kom der på fjerdeplass i lengdehopp, femteplass i høydehopp og åttendeplass i tresteg, og hun ble slått ut i forsøksheatet på 100 meter.
2017
NM i mangekamp 2017 ble arrangert i Bergen, og Eid kom der på fjerdeplass i sjukamp i juniorklassen med 4374 poeng. Hun deltok utenfor konkurranse i Nordisk juniormesterskap i mangekamp 2017 i juni, og fikk der 4630 poeng i U20-klassen. Under Junior-NM i friidrett 2017 deltok hun i U20-klassen, og kom der på sjetteplass i høydehopp, sjuendeplass i tresteg og åttendeplass i lengdehopp.
2018
Hun deltok i NM i friidrett innendørs 2018, og kom der på femteplass i høydehopp uten tilløp, åttendeplass i lengdehopp uten tilløp og tiendeplass i høydehopp.
Utendørs deltok hun i NM i mangekamp 2018, som én av to utøvere i seniorklassen, og vant der gull i sjukamp foran Selma Lif Thorolfsdottir. Hun deltok i Nordisk juniormesterskap i mangekamp 2018 i Jessheim, og kom der på sjetteplass i U23-klassen. Hun fikk bronse på 100 meter hekk i seniorklassen under Tyrvinglekene, og under Junior-NM i friidrett 2018 fikk hun sølv på 100 meter hekk og bronse i lengdehopp, og hun kom på fjerdeplass i høydehopp og niendeplass i tresteg. Hun avsluttet sesongen med en andreplass i tresteg under Ranheimslekene i Trondheim.
2019
Eid startet 2019-sesongen med NM i friidrett innendørs 2019, der hun fikk én medalje. Hun fikk sølv i høydehopp uten tilløp, der hun hoppet 1,30 meter. Katarina Mögenburg vant denne øvelsen. Eid kom ellers på sjuendeplass i høydehopp og åttendeplass i lengdehopp uten tillop. I mars deltok hun i UM innendørs 2019, der hun fikk sølv på 60 meter hekk og bronse i høydehopp, i U23-klassen.
2019-sesongen ble redusert grunnet skade og sykdom, men hun deltok i Junior-NM i friidrett 2019, og fikk der sølv i høydehopp og bronse på 100 meter hekk og i tresteg, og hun kom på fjerdeplass i lengdehopp. Hun satte personlig rekord i tresteg under Ranheimslekene 2019, med 11,92 meter i 3,3 m/s motvind, og vant denne øvelsen.
2020
Under NM i mangekamp innendørs 2020 vant hun kamp sjukamp i seniorklassen, og vant med det sin første seniortittel i friidrett. Hun deltok også i NM i friidrett innendørs 2020, og fikk der sølv i høydehopp uten tilløp, igjen bak Katarina Mögenburg. Hun kom i tillegg på åttendeplass i tresteg, niendeplass i lengdehopp uten tilløp og tiendeplass i høydehopp. Hun vant tresteg og høydehopp under UM innendørs 2020.
I august vant hun sjukamp under NM i mangekamp 2020 på Fagernes, med ny personlig rekord på 5093 poeng. En uke senere deltok hun i Junior-NM i friidrett 2020, og fikk der sølv i høydehopp, lengdehopp og tresteg, og hun fikk bronse på 100 meter hekk.
Referanser
<References />
Megalofrea
Megalofrea er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én art.
Utseende
Middelsstore, kraftige, gråbrune trebukker. Antennene er en del lengre enn kroppen. Pronotum mangler en tann midt på sidekanten, men har en nær bakkanten. Dekkvingene har ett eller flere par runde, svarte flekker.
Erik Boheman
Erik Carlsson Boheman (født 19. januar 1895 i Stockholm, død 18. september 1979 i Gränna) var en svensk diplomat og politiker (Folkpartiet).
Boheman studerte i Stockholm der han ble juris kandidat i 1918. Samme år ble han ansatt som attaché ved den svenske ambassaden i Paris og året derpå i London. I 1921 fikk han fast stilling ved Utrikesdepartementet og var i begynnelsen av 1930-tallet envoyé i Istanbul, Sofia, Aten, Warszawa og București.
I 1938 ble han kabinettssekreterare, en stilling han hadde under hele andre verdenskrig, frem til 1945. I krigens sluttfase var han samtidig svensk envoyé i Paris og den stedfortredende kabinettssekreteraren Vilhelm Assarsson var i perioder fungerende kabinettssekreterare. Boheman var ambassadør i først i London i årene 1947-1948, og deretter i Washington 1948-1958. Derpå ble han riksdagsledamot i (första kammaren) for Folkpartiet i årene 1959-1970 for Göteborgs stads valkrets, og han var talman i första kammaren i årene 1965-1970.
Ved siden av de politiske vervene var Boheman også styrerepresentant i SAAB fra 1958, Stockholms Enskilda Bank og ved flere andre foretak innen industrien.
Han var også hedersdoktor ved Gustavus Adolphus College, Saint Peter og Augustana College, Tufts College og ved Uppsala universitet samt ridder av Serafimerordenen.
Boheman var sønn av kanslisekreteraren Carl Boheman og Ellen Abramson samt bror til Maud Boheman (1888–1957) som var gift med bokhandler Gunnar Josephson, foreldre til skuespilleren Erland Josephson. Erik Bohemans farfar var entomologen Carl Henrik Boheman.
Stacey International
Stacey International er et britisk forlag som holder til i 128 Church Street i bydelen Kensington i London. Forlaget ble grunnlagt i 1974 av Tom Stacey, hvis faglige tyngdepunkt har ligget på politikk rundt Midtøsten og den islamske verden. I senere tid har de også trykket en del allmenne bøker utenom dette fagfeltet.
Peter Hitchens roste forlaget i sin kommentarspalte i Daily Mail for å ha gjenutgitt en serie bøker om britisk historie som E.H. Carter og R.A.F. Mears publiserte i 1930-årene.
San Luis Potosí (by)
San Luis Potosí er en kommune og hovedstad i den meksikanske delstaten med samme navn. Byen har omtrent 700 000 innbyggere og den befinner seg 363 kilometer nord-nordøst for Mexico by. Navnet «San Luis» stammer fra San Louis IX av Frankrike, dens skytshelgen og «Potosí» fra Potosí i Bolivia. San Luis Potosí ble grunnlagt den 3. november 1592.
Sphenocleaceae
Sphenocleaceae er en plantefamilie i ordenen Solanales innenfor den meget store kurvplante-kladen (Asteridae). Den har ikke fått noe norsk navn, og ingen arter finnes naturlig i nordisk floraen.
Karla Linhave Siverts
Siverts var fra Skui i Bærum. Hun arbeidet blant annet på Bagatelle og Strand restaurant. Siverts ble kåret til «bondelagskokken» 2015–2016 av Norges Bondelag.
Siverts deltok i Hellstrøms mesterkokk på TV3 og Kokkenes kamp på TV 2 og var meddommer i Mitt kjøkken ruler på TVNorge i 2016. Hun hadde en matspalte i Dagbladet og NORDmagasinet. Kokeboken Eventyrlig : Jakten på de beste norske råvarene som Siverts skrev sammen med Øivind Hånes, designeren Kenneth Hansen og fotografen Mats Widén ble utgitt etter hennes død.
Siverts var gift og hadde en datter (født 2013).
Sun Race Sturmey-Archer
Sun Race Sturmey-Archer er en taiwansk produsent av sykkelkomponenter etablert i 1972. Selskapet produserer primært drivverk for tråsykler, deriblant utvendige derailleurgir, girskiftere, og interne navgirsystem. Det er kjent som selskapet som kjøpte den tradisjonsrike planetgirprodusenten Sturmey-Archer i 2001.
Historikk
Den 26. mai 1972 ble Roots Enterprise Co. Ltd. etablert av Tony Hsu i Taipei. Den opprinnelige forretningsidéen var å produsere derailleur-gir i Taiwan på grunn av liten tilgjengelighet og fravær av taiwanske produsenter i dette segmentet. De første produktene var 10- og 12-girs derailleursystem og ble solgt til taiwanske sykkelprodusenter. Innen årtiets slutt var varemerket Sun Race registrert. På 80-tallet flyttet produksjonen til Min-Shen-området i Taipei. Selskapet bygget et 1300 m² (14 000 fot2) produksjonsanlegg og hovedkvarter i Sanchung.
Selskapet gikk på børs i Taiwan i 2000 og ble ISO9001-sertifisert. Det ble etablert samarbeid med den California-baserte rammeprodusenten Santa Cruz om et profesjonelt sykkellag. Den sponsede rytteren Kathy Pruitt ble junior-verdensmester i utforsykling samme år med utstyr levert av Sun Race. Selskapet gjorde også samme år sitt første store oppkjøp, av det tradisjonsrike 98 år gamle selskapet og pionéren innen navgir, Sturmey-Archer i England. Kjøpesummen var ett pund. Produksjonsmateriell og deler ble flyttet fra England til Taiwan og 300 briter mistet jobben. I 2001 ble selskapsnavnet offisielt endret til Sun Race Sturmey-Archer Inc. Den første fabrikken i Kina ble etablert, i Wuxi, Su Chou. Det ble etablert et salgskontor for Europa i Nederland, og det amerikanske hovedkontoret ble flyttet til Napa i California.
Hvalfjordtunnelen
Hvalfjordtunnelen (lokalt: Hvalfjarðargöng) er en veitunnel sørvest på Island. Hvalfjordtunnelen er Islands tredje lengste veitunnel og den eneste undersjøiske. Den går under Hvalfjorden og en del av Ringveien. Tunnelen er 5 762 meter lang og det dypeste punktet ligger 165 muh. Tunnelen åpnet 1. juli 1998, og korter ned avstanden fra Reykjavík til de vestre og nordre delene av øya med 62 km. I dag tar det 7 minutter å krysse fjorden, mens det før tok rundt en time.
Frem til september 2018 ble det oppkreves bompenger i tunnelen. Avgiften var 1,000 ISK.
Ross (1983)
Ross er det tredje soloalbumet til Diana Ross som utgitt på RCA. Albumet må ikke forveksles med et annet album med samme navn Ross, utgitt i 1978. Fem av de åtte sangene ble produsert av Gary Katz og Ray Parker med Ross. Også Michael McDonald fra Steely Dan bidro som låtskriver, og korist. Albumet nådde 32.-plass på Billboard-listen.
Mottakelse
Samme året som platen kom ut, hadde Ross møtt stor kritikk for sin framføring under den TV-sendte feiringen av Motowns 25-årsjubileum da hun angivelig skal ha dyttet Supremes-medlemmet Mary Wilson, og forhindret henne fra å snakke i mikrofonen. Senere holdt Ross en spektakulær konsert i New Yorks Central Park for 800 000 mens regnet sprutet ned. Konserten ble avlyst, og Ross var tilbake dagen etter.
Konsertene var til inntekt for Diana Ross-lekeplassen i parken, men kostnadene for de begge konsertene ble høyere enn ventet, og pressen slaktet forsøket. Albumet led antakeligvis av det dårlige omdømme, og kritikerne kalte albumet kaldt. Allmusic ga albumet en 1'er, og Ross ble det første albumet fra Ross som ikke solgte til gull.
Puerto Rico under Panamerikanske leker 1959
Puerto Rico under Panamerikanske leker 1959. Puerto Rico deltok i de tredje Panamerikanske leker som ble arrangert i Chicago mellom 27. august og 7. september 1959. De kom på fjortendeplass med to sølv og fire bronsemedaljer.
813 Baumeia
813 Baumeia er en hovedbelteasteroide. Den ble oppdaga den 28. november 1915 av Max Wolf fra Landessternwarte Heidelberg-Königstuhl i Heidelberg. Den er oppkalt etter H. Baum, en astronomistudent som falt i Første verdenskrig.
Yang Xiong
Yang Xiong (kinesisk: 扬雄, pinyin: Yáng Xióng, Wade-Giles: Yang Hsiung, født år 53 f.Kr. i Chengdu i dagens Sichuan i Kina; død 18 e.Kr.) var en kinesisk filosof og dikter. Ved siden av Sima Xiangru og Jia Yi var han Han-dynastiets kanskje mest betydelige diktere som skrev i stilarten fu ved keiserpalasset.
Han ble kalt til det keiserlige hoff rundt 20 f.Kr. og ble hoffdikter som gjerne fastholdt i sine verker keiserens bragder, som hans offerhandlinger og jaktekspedisjoner. Senere sluttet han med fu-diktning, og betegnet dikteriet som et uverdig middel for å gjøre inntrykk på keiseren og som barnslige stiløvelsser.
Yang Xiong har også etterlatt seg noen filosofiske og filologiske verker.
HoYeon Jung
Jung Ho-yeon (koreansk: 정호연; født 23. juni 1994) er en sørkoreansk modell og skuespiller. Hun ble kjent over hele verden for sin rolle som Kang Sae-byeok i Squid Game og har en estimert nettoverdi på 4 millioner dollar per 2021.
Progestin
Progestiner er syntetiske progestagener. De inngår som aktivt virkestoff i p-piller, minipiller, hormonspiral og medikamenter til behandling av plager i overgangsalderen. Andre bruksområder er forskyving av menstruasjon, behandling av blødningsforstyrrelser og som tilleggsterapi ved enkelte gynekologiske kreftformer og brystkreft.
Kjemiske egenskaper
Progestiner klassifiseres ut fra kjemisk struktur i C19- og C21-progestagener. Testosteron er utgangspunktet for C19-progestagnener, mens C21 progestagenene er avledet fra progesteron. I motsetning til naturlig progesteron tas progestinene opp i tarmen, og har mye lengre halveringstid. De er derfor velegnet til bruk i tablettform.
De ulike progestinene har ulik androgen (testosteronlignende) og progesteronlignende aktivitet. Dette er bakgrunen for at de ulike progestinene har noe ulik virknings- og bivirkningsprofil. Progestiner med høy androgen aktivitet gir høyere risiko for aknedannelse og uønsket hårvekst. Tabellen under sammenligner androgen og progestagen aktivitet i ulike progestiner sammenlignet med noetindron.
Bivirkninger
Progestinenes bivirkninger er høyst individuelle, og avgjøres blant annet av progestagen og androgen aktivitet. Det er antatt at de alvorlige bivirkningene knyttet til p-pillebruk og hormonbehandling i overgangsalderen (venøs tromboembolisk sykdom, hjerteinfarkt og brystkreft) vesentlig skyldes østrogenkomponenten. Progestin er trolig mye tryggere enn østrogen, men det er ikke endelig avklart om progestiner bidrar til risikoen knyttet til bruk av hormonpreparater.
UltraBirken løp 2015
UltraBirken løp 2015 var en del av Birkebeinerløpet 2015, og ble arrangert 13. juni 2015. Løpet var 60 km langt.
Hamilton Crescent
Hamilton Crescent er en cricketbane som ligger i Partick i Glasgow. Banen er hjemmebanen til West of Scotland Cricket Club.
Banen er imidlertid mest kjent for at tidenes første landskamp i fotball ble spilt der den 30. november 1872. Kampen var mellom og  og endte 0–0, og tilskuertallet skal ha vært 4000. Det ble spilt flere landskamper på banen i 1874 og 1876, før landslaget flyttet til Hampden Park i Glasgow. Cupfinalen i den skotske FA-cupen ble spilt på banen i 1877.
Ekvatorhøyde
Ekvatorhøyde er himmelekvators høyde over horisonten sett fra et gitt sted på jorda. Ekvatorhøyden er lik polavstanden, som er 90° minus stedets bredde.
Norddalen naturreservat
Norddalen naturreservat ligger sørøst i Narvik kommune i Nordland, ca. 14 km sørøst for Elvegården, i en nordlig gren av Skjomdalen, eller mellom Lossitinden i nord og Tverrfjellet og Durmålstinden i sør.
Verneområdet strekker seg fra Nordelvkorset i vest, og ca. 4,5 km østover langs Nordelva, ca. 700-800 meter i nordlig retning fra elva og ca. 300-400 meter i sørlig retning.
Naturreservatets totale areal er 4 789 dekar.
Ivaretakelse av naturgrunnlaget innenfor naturreservatet er viktig for samisk kultur og næringsutnyttelse. Området skal kunne brukes til reindrift. Formålet med vernet er «å bevare et variert skogområde med sjelden og sårbar natur, med sitt biologiske mangfold i form av naturtyper, økosystemer, arter og naturlige økologiske prosesser. Området har en særlig betydning for biologisk mangfold i form av en urskogspreget furuskog.
Brooks halvfingergekko
Brooks halvfingergekko er en gekko som kan påtreffes i mange land med tropisk klima. Den trives i bebyggelse, og den store utbredelsen skyldes at den har reist som blindpassasjer med skip.
Carranza & Arnold publiserte i 2006 en studie av mitokondrielt DNA i slekten Hemidactylus. Det viste seg at de afrikanske og asiatiske populasjonene av Brooks halvfingergekko tilhører to ulike klader innenfor halvfingergekkoene. Den afrikanske formen blir derfor nå kalt afrikansk husgekko (H. angulatus), mens H. brookii bare skal brukes om de asiatiske formene.
Utbredelsen til H. brookii i snever betydning omfatter dermed Sør- og Sørøst-Asia fra Pakistan til Filippinene. Nyere forskning viser at H. parvimaculatus fra Kerala i sørvestre India, Sri Lanka, Maskarenene og Komorene, og H. tenkatei fra Timor må skilles som egne arter. H. brooki i Sørøst-Asia viser liten genetisk variasjon, noe som tyder på at arten opprinnelig hører hjemme i India.
MS «Ro Arctic»
Skipet er nummer én i en serie av fire nærmest identiske fartøy; MS «Ro Arctic», bygget i 2014, MS «Ro Server», bygget i 2016, MS «Ro North», bygget i 2016 og MS «Ro West», bygget i 2017. Alle fartøyene er bygget hos Larsnes Mekaniske Verksted.
The Horror Grandeur
The Horror Grandeur er et musikkalbum med Morgul, utgitt i 2000.
Grefsenkleiva
Grefsenkleiva er en slalåmbakke i østskråningen av Grefsenåsen. Den ble anlagt i 1930-årene og ble utbedret med 2 traséer, lysanlegg og skitrekk i perioden 1960-1978. Bakken er 450 meter lang, 50 meter bred og har en høydeforskjell på 110 meter. Grefsenkleiva er per 2008 en del av Oslo Skisenter.
EM i svømmesport 2004
Det europeiske mesterskapet i svømmesport 2004 ble avholdt i Madrid i Spania fra 5. til 16. mai. Det ble konkurrert i grenene svømming på langbane, stuping, synkronsvømming og svømming i åpent vann. Siden mesterskapet ble arrangert mindre enn tre måneder før sommer-OL i Athen i Hellas, var det noen av deltakerne som brukte mesterskapet som kvalifisering til OL.
Transcendent
Transcendent kan referere til:
Jesper Hansen (fotballspiller)
Jesper Hansen (født 31. mars 1985) er en dansk fotballspiller som spiller for AGF Fodbold.
Robert Wilson (roer)
Robert Andrew Wilson (født 14. oktober 1935 i Kamloops), canadisk roer som deltok i OL 1956 i Melbourne. Wilson vant en olympisk sølvmedalje i roing under Sommer-OL 1956 i Melbourne. Han var med på den canadiske åtteren som kom på andreplass konkurransen bak USA. De andre roerne var Richard McClure, Philip Kueber, David Helliwell, Wayne Pretty, William McKerlich, Douglas McDonald og Lawrence West og Carlton Ogawa som var styrmann.
Alioune Badara Cissé
Alioune Badara Cissé (født 7. februar 1958 i Saint-Louis i Fransk Senegal i Fransk Vest-Afrika, død 28. august 2021 i Dakar i Senegal) var en senegalesisk politiker.
Cissé døde i Dakar den 28. august 2021 av covid-19 i en alder av 63 år.
Lost In Shadows Grey
Lost In Shadows Grey er et musikkalbum med Morgul, utgitt i 1997. Dette er gruppas debutalbum.
Kim Jung-su
Kim Jung-su (født 7. juli 1981) er en sørkoreansk bobkjører som deltok på det sørkoreanske laget i bobsleigh under Vinter-OL 2010 i Vancouver i Canada i klassen for firerbob. Den sørkoreanske boben endte på 19.-plass.
Kim har også deltatt i skeleton-konkurranser siden 2006.
Liste over kulturminner i Averøy
Liste over kulturminner i Averøy er en oversikt over fredede og/eller bevaringsverdige bygninger og elementer i Averøy. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Orda Khan
Orda Khan (født ca. 1204, død 1280) var sønn av Dzjosjy, som var en av sønnene til Djengis Khan. Etter farens og farfarens død arvet Orda østlige deler av riket. Han yngre bror Batu Khan kom imidlertid også til å styre en del av riket. Orda Khan er kjent for å ha organisert den såkalte Blå horde.
Grefsenåsen
Grefsenåsen er et høydedrag lengst sørvest i Lillomarka. Høyeste punkt er Grefsenkollen på 379 meter over havet. Grefsenkollveien fører til toppen hvor en restaurantbygning ble oppført i 1927.
Grefsenåsen er et populært tur- og rekreasjonsområde og blir benyttet til mange ulike aktiviteter – fra ordinær mosjon, trening, sykling og skiidrett til klatring og paragliding.
Historikk
Østre Grefsen har vært i Olsenslektens eie fra 1854. Det var Iver Bredo Olsens interesse for hjembygden som gjorde at Grefsenåsen ble bevart og utlagt til folkepark. Saken hadde ofte vært oppe blant kommunestyrets representanter, og Iver Bredo Olsen hadde tilbudt seg å selge deler av Grefsenåsen til kommunen for en rimelig penge mot at den ikke skulle bebygges, men utlegges til folkepark. Han fikk mange gode tilbud på eiendommen fra kakser som ville ha seg en skikkelig utkikkstomt. I 1912 solgte han 1350 mål av Grefsenåsen til Aker og Kristiania kommuner i fellesskap for 120 000 kroner mot at den ikke skulle bebygges.
Hjemmefronten
Hjemmefronten er brukt som betegnelse både på organisert (Hjemmestyrkene med Milorg og Sivorg) og på uorganisert, generell motstand i Norge mot den tyske okkupasjonen under andre verdenskrig.
Hjemmefronten inkluderte den organiserte Motstandsbevegelsen, men kunne også inkludere alle enkeltpersoner som hadde en patriotisk innstilling. For å føle seg som en del av hjemmefronten kunne det være nok med rent symbolsk motstand. Av slik motstand kan nevnes å gå med en spesiell type topplue, ha binders på jakkeslaget eller å motsette seg noen av de mange direktiver fra makthaverne. En betegnelse på slike patrioter var jøssinger.
Motstanden kunne også være mer aktiv, ved for eksempel å lytte på illegale radioapparater. Et skritt videre var å gi ut illegale aviser.
Ved enda mer organisert motstand kunne man si at man var en del av motstandsbevegelsen. Norge under andre verdenskrig var preget av ulike motstandsgrupperinger som arbeidet mer eller mindre koordinert. En av disse grupperingene som hadde stor innflytelse ble kalt «Kretsen» som er kjent for «Grimelundsmøtene» på Grimelund gård, en annen var «Koordinasjonskomiteen» (KK) som ledet den sivile holdningskampen sammen med Kretsen. Kommunistene var nesten de eneste som drev en med voldelig motstandskamp, men uten å samarbeide særlig med resten av Hjemmefronten. Dette fordi Hjemmefronten ikke ville at det skulle utføres voldelige aksjoner i Norge, av frykt for represalier mot sivilbefolkningen.
The League
The League er en komiserie som gikk på FX fra 2009 til 2015. Serien er en komedie om en fantasy football-liga i Chicago.
Hjemmefronten
Størstedelen av krigen var det ingen enhetlig ledelse av Hjemmefronten, første gang uttrykket Hjemmefrontens Ledelse ble brukt var i 1943 da Koordinasjonskomiteen begynt å sende ut sine paroler over radio i dette navnet. Utover 1944 ble Kretsen svekket fordi noen ble tatt og andre flyktet til Sverige, og det viste seg nødvendig å få en formell ledelse på plass for å ta seg av viktige oppgaver etter hvert som krigen nærmet seg slutten. Høsten 1944 ble Hjemmefrontens Ledelse (HL) dannet, «Det øverste råd» bestod av en formann og 11 medlemmer fra Kretsen, KK, Hjemmestyrkene, Rikspolitiet, Faglig utvalg (FU). Bøndene som før var blitt holdt utenfor, fikk en representant, mens kommunistene ikke fikk være med.
Hjemmefrontledelsen mente at det skulle dannes en Regjeringskommisjon med folk «hjemmefra», mens regjeringen mente at siden de var landets lovlige regjering, måtte de ta over. Kompromisset ble at regjeringen skulle sende over kronprins Olav sammen med fem representanter like etter frigjøringen. Likevel fortsatte konflikten mellom hjemmefrontledelsen og regjeringen utover sommeren 1945.
Lyngstad skole (Eide)
Lyngstad skole er en barneskole i Hustadvika kommune med elever fra 1.–7. trinn. Rektor ved skolen er Kirstin Eliassen.
Gambia under Paralympiske sommerleker 2012
Dette var første gang Gambia deltok i sommerlekene.
Øystein Løseth
Øystein Løseth (født 17. august 1958) er en norsk forretningsmann. Han ble i 2010 konsernsjef for det svenske Vattenfall AB. Han hadde tidligere jobbet for Statoil, Naturkraft, Statkraft og Vattenfalls nederlandske datterselskap Nuon.
Shakya Chogden
Shakya Chogden (tibetansk: shakya mchog ldan, født 1428, død 1507) var en viktig religiøs embedsperson innenfor Sakya-skolen i tibetansk buddhisme. Han var en elev av Rongtön Sheja Kunrig (1367–1449) som grunnla Nalenda-kosteret.
I 1469 grunnla Shakya Chogden klosteret Thubten Serdogchen sør for byen Shigatse.
Bethlehem (andre betydninger)
Betlehem eller Bethlehem kan referere til:
Progestagen
Progestagener (også kalt gestagener) er hormoner med virkning lik progesteron, det eneste naturlige progestagenet. Alle andre progestagener er syntetiske, og disse kalles ofte progestiner.
Alle progestagenene har antiøstrogen effekt. De hemmer også produksjonen av kjønnshormoner fra gonadene, og er dermed antigonadotrope.
Progestagenene varierer i grad av progesteronlingende aktivitet og bivirkninger. De brukes i hormonell prevensjon (for eksempel p-piller, minipiller og hormonspiral). De er også nyttige ved en rekke gynekologiske tilstander. Progestiner er syntetiske, kjemisk fremstilte forbindelser med evne til å sette i gang blødning fra livmorslimhinnen. På den måten hindres for sterk vekst av livmorslimhinnen. Hvis østrogen gis alene, vokser livmorslimhinnen for mye og det kan føre til kreft.
Lee Jin-hee
Lee Jin-hee (født 20. april 1984) er en sørkoreansk bobkjører som deltok på det sørkoreanske laget i bobsleigh under Vinter-OL 2010 i Vancouver i Canada i klassen for firerbob. Den sørkoreanske boben endte på 19.-plass.
Palais Esterházy
Palais Esterházy er et barokkpalé i Wien, som tilhørte den ungarske adelsslekten Esterházy. I den tidligere vinkjelleren ligger den kjente restauranten Esterházykeller.
Kroatia under Kortbane-EM i svømming 2015
Kroatia deltok under Kortbane-EM i svømming 2015 i Netanya i Israel fra 2. til 6. desember 2015 og tok en medalje.
Palais Esterházy
Det finnes to bygninger i Wien som blir kalt Palais Esterházy. Denne bygningen ligger i Wallnerstraße, et annet Palais Esterházy ligger i Kärtner Straße.
Fritz Schmidt
Fritz Schmidt (født 19. mars 1943 i Mainz) er en tysk tidligere landhockeyspiller som deltok i de olympiske leker 1968 i Mexico by, 1972 i München og 1976 i Montréal.
Palais Esterházy
Esterházy-familien begynte å bygge på dette området mellom 1685–1695, men det var først mellom 1806–1820 at paléet fikk dagens utseende. Paléet ble lite brukt av Esterházy-familien i det 20. århundre.
David Helliwell
David Leedom Helliwell (født 26. juli 1935 i Vancouver, død 1993) var en canadisk roer som deltok i OL 1956 i Melbourne.
Helliwell vant en olympisk sølvmedalje i roing under Sommer-OL 1956 i Melbourne. Han var med på den canadiske åtteren som kom på andreplass konkurransen bak USA. De andre roerne var Richard McClure, Philip Kueber, Robert Wilson, Wayne Pretty, William McKerlich, Douglas McDonald og Lawrence West og Carlton Ogawa som var styrmann.
Rumpeball
Rumpeballen (også kalt seteballen), latin gluteus er avrundede deler av kroppen lokalisert på baksiden av bekkenet (pelvis) hos mennesker og arter i menneskefamilien (Hominidae). Setemuskulene betår av tre forskjellige muskler som ligger utenpå hverandre. Den ytre muskelen er musculus gluteus maximus, den store setemuskel, og er sammen med m. quadriseps femoris, den firhodete knestrekkeren menneskekroppens største muskel. Den store setemuskelen er festet til et bredt område på baksiden av bekkenet og strekker seg ned over lårbeinet, femur, på baksiden av hofteleddet og videre ned mot kneleddet. Den store setemuskelen er festet til lårbeinet i mesteparten av lårbeinets lengde, og vever seg i tillegg inn i lårhinnen som omgir lårhinnen. Den store sete muskelens viktigste funksjon er ekstensjon - å strekke i hofteleddet. Det er ytterligere to dypere muskler i setet, m.gluteus medius og m. gluteus minimus. Disse to musklene har en litt annen rolle, og bidrar først og fremst til å føre hofteleddet utover, såkalt abduksjon. Setemuskulaturen, sammen med de andre musklene i hoften, hoftemusklaturen, deriblant de dype hoftemusklene og tarmbeinlendemusklene er med på fremme bevegelser som å stå, løpe, og sette seg ned.
Oleg Salenko
Oleg Anatoljevitsj Salenko (russisk Олег Анатольевич Саленко, født 25. oktober 1969 i Leningrad (St. Petersburg), Sovjetunionen) er en tidligere russisk fotballspiller som satte en VM-rekord ved å score fem mål i løpet av én kamp for mot  28. juni 1994. Salenko scoret totalt seks mål under VM 1994, og delte Gullstøvelen med Hristo Stoitsjkov.
På klubbnivå varte Salenkos karriere fra 1986 til 2000, og omfattet spill for Zenit Leninigrad, Dynamo Kyiv, Cordoba Logroñés, Valencia, Rangers, Istanbulspor og Pogoń Szczecin.
Karrieren startet godt i Zenit Leninigrad, så bra at han ble hentet til toppklubben Dynamo Kyiv. Etter å ha bygget seg opp et rykte som en pålitelig målscorer i Sovjet, ble han hentet til de spanske middelhavsfarerne Logroñés, Cordoba CF og topplaget Valencia. Etter han forlot Sovjet til fordel for utlandet gikk karrieren stort sett bare nedover, helt til han la støvlene på hylla i 2001. Den siste klubben han spilte for var Polske Pogoń Szczecin.
Utrolig nok scoret Salenko bare ytterligere ett mål for Russland, og spilte totalt ni landskamper, en av dem for.
Den perfekte stormen
Den perfekte stormen (originaltittel: The Perfect Storm) er en amerikansk dramafilm fra 2000 med George Clooney, Mark Wahlberg og Diane Lane i hovedrollene. Regi er ved Wolfgang Petersen. Filmen, som er basert på en virkelig hendelse, skildrer mannskapet på fiskebåten "Andrea Gail" som havnet i et enormt uvær utenfor Massachusetts' kyst i 1991. Stormen ble kjent under benevnelsen «Perfect Storm» og «Århundrets storm». Alle på fartøyet omkom. Filmen skildrer også den påvirking ulykken hadde på det lille kystsamfunnet hvor de bodde. Manus er basert på Sebastian Junger dokumentariske bok The Perfect Storm fra 1997.
Den perfekte stormen ble en av de mest besøkte filmene på amerikanske kinoer i 2000. Den vant en BAFTA-pris for beste visuelle effekter og ble nominert til Oscar i kategoriene visuelle effekter og lyd. Filmen fikk blandet mottakelse av kritikerne.
Handling
Gloucester i Massachusetts høsten 1991: En gjeng fiskere og kaptein Billy Tyne (spilt av George Clooney) kommer tilbake etter en lengre periode til havs. Men Billy får dårlig betalt og vurderer derfor å legge ut på en ny tur, tross for stormvarslene. Sammen med sitt trofaste mannskap; Bobby Shatford (Mark Whalberg), Dale Murphy (John C. Reilly), David Sullivan (William Fichtner) og Michael Moran (John Hawkes) trosser de advarslene om de sedvanlige høststormene, og setter kursen langt til havs. Før de vet ordet av det er de fanget midt i sentrum av den verste trefrontsstormen i manns minne. Det blir en kamp på liv og død mot naturkreftene.
Om filmen
Mottakelse
Den perfekte stormen har fått 47% på Rotten Tomatoes og 59% på Metacritic. Den amerikanske filmanmelderen Roger Ebert gav den nesten toppscore og skrev: «At 129 minutes, "The Perfect Storm" delivers the goods but little human insight». Filmen ble særlig godt mottatt av anmelderne i aviser som New York Post, Austin Chronicle, The Boston Globe, San Francisco Chronicle og Washington Post, mens anmelderne i Rolling Stone, Dallas Observer og LA Weekly var mer negative.
Hubert Van Innis
Hubert Van Innis (født 24. februar 1866, død 25. november 1961) var en belgisk sportsutøver som konkurrerte i bueskyting.
Den perfekte stormen
Om filmen
Den fikk terningkast fire av Dagbladets anmelder, Liv Jørgensen, som blant annet skrev: «Ellers har han mye sitrende spenning å by på i en film som bygges opp i takt med uværet - fra den egenrådige Tyne trumfer igjennom høstens siste tur til bankene, til mennene befinner seg i kamp for livet».
Hubert Van Innis
Under Sommer-OL 1900 i Paris deltok Van Innis i tre øvelser i bueskyting, han vant to og kom på andreplass en gang. På den tiden fikk vinneren sølvmedalje og den som ble nummer to fikk bronsemedalje. Det var først under OL i 1904 i St. Louis det ble innført gull-, sølv- og bronsemedalje for det tre første plassene. I ettertid har Den internasjonale olympiske komité (IOC) besluttet at van Innis vant to gull og en sølvmedalje under OL 1900 i Paris.
Tjue år senere, under OL 1920 i Antwerpen, vant Hubert Van Innis ytterligere fire gull og to sølvmedaljer. Totalt har han vunnet ni olympiske medaljer, seks gull og tre sølvmedaljer.
Den perfekte stormen
Om filmen
Det norske DVD-nettstedet CINERAMA gav den terningkast tre i 2000 og skrev blant annet: «Til tross for det forrykende uværet på skjermen, kjedet jeg med gjennom The Perfect Storm, og det var ikke før det bare var et kvarter igjen at interessen såvidt våknet».
Popularitet Den perfekte stormen innbrakte 182,6 millioner dollar i USA alene og 328,7 millioner på verdensbasis. Den ble den sjette mest innbringende filmen på amerikanske kino i 2000 og den åttende mest innbringende på verdensbasis.
Fakta Stormen var et resultat av kollisjon mellom en døende orkan fra Bermuda og en kald front fra De store sjøer. Dette førte til en storm av uante dimensjoner, og bølger som var over 30 meter høye.
Carlo Betocchi
Carlo Betocchi (født 23. januar 1899 i Torino, død 25. mai 1986) var en italiensk forfatter.
Rongtön Sheja Kunrig
Rongtön Sheja Kunrig (tibetansk: rong ston shes bya kun rig, født 1367, død 1449), også kjent som Shakya Gyaltsen (shakya rgyal mtshan) var en stor lærer innenfor skolen Sakya i tibetansk buddhisme, og var spesielt kjent for sitt mesterskap av prajñāpāramitā lærdommene. Han grunnla Nalendra-klosteret 1436.
Louis Tussaud’s Wax Museum
Louis Tussaud's Wax Museum var et museum med voksfigurer i København og lå ved siden av Tivoli.
Museet ble opprettet i det tidligere kunstindustrimuseum i 1974 som en del av en mindre britiske kjede. Louis Tussaud's Wax Museum var grunnlagt av  Louis Tussaud – oldebarn av Marie Tussaud som startet Madame Tussaud's. Kjedens første filial lå i Blackpool, England. I august 2007 ble filialen i København nedlagt.
Attisk gresk
Attisk gresk er en form av det klassiske greske språket, som ble snakket i de østlige delene av antikkens Hellas.
Gresk er en uavhengig avdeling av den indoeuropeiske språkklassifikasjonen, en språkfamilie som også omfatter norsk. I historisk tid eksisterte det flere dialekter av gresk, hvorav et av dem var attisk. Athen var hovedsetet for de som snakket attisk, og blant andre Aiskhylos, Sofokles, Platon og Aristoteles skrev på attisk. Av de antikke dialektene er attisk gresk det som ligner mest på senere gresk (se nygresk), og er standardformen for det språket som blir studert på universitetene som «antikk gresk».
Opprinnelse og utstrekning
Gresk er en gren av den indoeuropeiske språkfamilie som også omfatter blant annet norsk. I historisk tid var gresk allerede inndelt i flere dialekter, en av disse var attisk gresk.
De tidligste skriftlige nedtegnelser på gresk er datert fra 1500- til 1000-tallet f.Kr. og eksisterte i et arkaisk skriftsystem, Linear B, som tilhørte mykensk gresk. Skillet mellom østlig og vestlig gresk er antatt å ha skjedd i mykensk tid om ikke tidligere. Mykensk gresk representerte en tidlig form for østlig gresk, en hovedgren hvor også attisk gresk var en del av. På grunn av det store hullet i skriftlige nedtegnelser mellom da Linear B forsvant en gang rundt 1200 f.Kr. og de tidligste inskripsjonene av det senere greske alfabet en gang rundt 750 f.Kr., den ytterligere utviklingen av dialektene har forblitt uklar og ugjennomsiktig. Senere gresk litteratur skrev i tre hoveddialekter: Aiolisk gresk, dorisk gresk, og jonisk gresk. Attisk tilhørte den joniske dialektgruppen. «Gammelattisk» er et begrep benyttet for dialekten til historikeren Thukydid (460-400 f.Kr.) og dramatikerne i Athens store århundre på 400-tallet f.Kr.. «Nyattisk» er et begrep benyttet for senere skribenter.
Attisk gresk vedvarte fram til 200-tallet f.Kr. da det ble erstattet av en tilsvarende, men mer allment avløper, koiné gresk, «fellesspråk» (ἡ κοινὴ διάλεκτος). Den kulturelle dominansen til Athens rike og senere tilpasning av attisk gresk av kong Filip II av Makedonia (382-336 f.Kr.), far til erobreren Aleksander den store, var to nøkkelfaktorer som sikret at attisk gresk ble enerådende over andre greske dialekter og spredningen av dens direkte etterløper, koiné, over hele Aleksanders store hellenistiske rike. Framveksten av koiné er konvensjonelt markert av tiltredelsen i 285 f.Kr. av den gresktalende Ptolemaios II som hersket fra Alexandria i Egypt og kom til å fremme «den alexandrianske periode» da byen Alexandria og dets utvandrede gresktalende lærde blomstret ved byens læresteder.
I sin tid omfattet den opprinnelige utstrekningen av den talte attiske dialekten Attika, Evvia, en del av de sentrale øyene Kykladene, og Egeerhavets nordlige kystområder i Thrakia som Khalkidiki. Den nært beslektede dialekten jonisk gresk ble snakket langs de vestlige og nordvestlige kystene av Lilleasia (dagens Tyrkia) på østsiden av Egeerhavet. Til sist kom litterært attisk tekster til bli studert langt utenfor dets opprinnelige hjemland, først i de antikke sivilisasjonene i Middelhavet (oldtidens Roma og den hellenistiske verden), og senere i den muslimske verden, Europa, og andre steder hvor europeisk sivilisasjon spredde seg i verden.
MS «Wilson Ghent»
MS «Wilson Ghent» er et lasteskip bygget i 1996 ved Slovenské Lodenice som byggenummer 2930.
Skipet het tidligere MS «Northern Loknes», og fikk sitt nåværende navn i 2004 da det ble kjøpt av det norske rederiet Wilson. Skipet er registrert på Barbados med Bridgetown som hjemmehavn.
Troglophyes
Troglophyes er en slekt av hulelevende mycelbiller.
Utseende
Små (ca. 3 millimeter), avlangt ovale, blinde, brunrøde mycelbiller. Hodet er forholdsvis lite. Antennene er noe over halve kroppslengden. Pronotum er rundet, dekkvingene rundede og hvelvede, beina lange og tynne.
Levevis
Artene lever i huler.
Utbredelse
Slekten er utbredt i huleområder i Pyreneene, skal også være funnet i Slovenia.
Kilder
Leiodidae i Tree of life
Hi Fly
Historie
Selskapet blei oppretta i 2005 av Mirpuri Investments. Det samme eierselskapet dreiv tidligere dreiv Air Luxor. Hi Fly satsa på wet lease, det vil si utleie av fly med besetning til andre flyselskap, og på en flåte av breibruksfly.
Etter å ha fått driftstillatelse (air operator's certificate, AOC) fra portugisiske luftfartsmyndigheter i 2006, starta selskapet virksomheten i lufta med en Airbus A330. I 2007 fikk selskapet tillatelse til å fly i USA og Canada. I tillegg til flere Airbus A330, blei flyflåten utvida med Airbus A340-300 og Airbus A340-500. I 2018 skaffe Hi Fly Malta seg sin første Airbus A380. Denne Airbus 380en var tidligere i flåten til Singapore Airlines.
Hi Fly Malta fikk driftstillatelse i 2013.
Flyflåte
I august 2018 hadde Hi Fly og Hi Fly Malta en flyflåte med én Airbus A321, fire Airbus A330, sju Airbus A340 og én Airbus A380.
Hi Fly Malta
Hi Fly Malta er et flyselskap fra Malta. Det er et datterselskap av det portugisiske flyselskapet Hi Fly. Begge driver med utleie av fly til andre og har ikke egne ruteflyginger. Hovedkontoret og hovedbasen ligger på Malta internasjonale lufthavn. Hi Fly Malta og Hi Fly bruker samme merkevare.
Historie
Hi Fly Malta skaffa seg Airbus-fly. Fire fly blei solgt til Al-Naser Airlines, brukt som frontselskap for det iranske flyselskapet Mahan Air. Malta blei brukt for å omgå USAs sanksjoner mot Iran, uten at det var kjent for Hi Fly Malta.
I 2018 skaffa Hi Fly Malta seg sin første Airbus A380. Hi Fly blei dermed det første selskapet som tok i bruk brukte fly av denne typen. Maskina tilhørte tidligere Singapore Airlines. Airbus A380en blei satt opp med 471 seter (399 økonomiklasse, 60 forretningsklasse og 12 førsteklasse). Flyet blei registrert på Malta og dekorert med slagordet Save the Coral Reefs.
Adrian Ungur
Adrian Ungur (født 25. januar 1985) er en rumensk tennisspiller. Han representerte landet sitt i Sommer-OL 2012 i London, der han ble utslått i første runde i singel.
Hi Fly Malta
Flyflåte
I august 2018 hadde Hi Fly og Hi Fly Malta en flyflåte bestående av én Airbus A321, fire Airbus A330, sju Airbus A340 og én Airbus A380. Av disse var én Airbus A330, fire Airbus A340 og den ene Airbus A380en registrert på Malta.
815 Coppelia
815 Coppelia er en hovedbelteasteroide. Den ble oppdaga den 2. februar 1916 av Max Wolf fra Landessternwarte Heidelberg-Königstuhl i Heidelberg. Den er oppkalt etter Léo Delibes' ballett Coppélia.
Kang Kwang-bae
Kang Kwang-bae (født 29. juli 1973) er en sørkoreansk bobkjører som deltok på det sørkoreanske laget i bobsleigh under Vinter-OL 2010 i Vancouver i Canada i klassen for firerbob. Den sørkoreanske boben endte på 19.-plass.